
Për disa ndryshime në vendimin nr.53, datë 21.1.2009 të këshillit të Ministrave “Për ngarkimin e ministrisë së brendshme për kryerjen e procedurave të prokurimit publik, në emër dhe për llogari të kryeministrisë, ministrive dhe institucioneve të vArësisë, për disa mallra e shërbime”, të ndryshuar

Në mbështetje të nenit 100 të Kushtetutës, të pikës 3 të nenit 11 të ligjit nr.9643, datë 20.11.2006 “Për prokurimin publik”, të ndryshuar, dhe të shkronjës “b” të pikës 2 të vendimit nr.1, datë 10.1.2007 të Këshillit të Ministrave “Për miratimin e rregullave të prokurimit publik”, të ndryshuar, me propozimin e Ministrit të Brendshëm, Këshilli i Ministrave

Vendosi:

Në pikën 1 të vendimit nr.53, datë 21.1.2009 të Këshillit të Ministrave, të ndryshuar, të bëhen këto ndryshime:
a) Nënndarja “ii” ndryshohet, si më poshtë vijon:
“ii) Blerje karburanti, përveç vajgurit Jet A1 dhe karburantit për nevojat e bordeve të kullimit;”.
b) Nënndarjet “v” e xiv” shfuqizohen.
c) Nënndarja “ix” ndryshohet, si më poshtë vijon:
“ix) Blerje pjesësh ndërrimi për automjete, për shërbimet profilaktike, përveç filtrave të automjeteve;”.
Ky vendim hyn në fuqi menjëherë dhe botohet në Fletoren Zyrtare.

